open-index/open-wikipedia-markdown huggingface dataset:
Διάσελλο (αποσαφήνιση)

Το **Διάσελλο** μπορεί να αναφέρεται στους παρακάτω οικισμούς της Ελλάδας:

* Διάσελλο Θέρμου Αιτωλοακαρνανίας
* Διάσελλο Ναυπάκτου Αιτωλοακαρνανίας
* Διάσελλο Άρτας
* Διάσελλο Τρικάλων

## Παρώνυμο

* Διάσελο Αλοννήσου
* Αβράμι Αχαΐας,  γνωστό ωστόσο ως **Διάσελο** από την ομώνυμη συνοικία του.
Διάσελλο Ναυπάκτου Αιτωλοακαρνανίας

*Για οικισμούς με το ίδιο όνομα στην Αιτωλοακαρνανία δείτε: [[Διάσελλο Θέρμου Αιτωλοακαρνανίας]]*
*Για οικισμούς με το ίδιο όνομα στην Ελλάδα δείτε το λήμμα: [[Διάσελλο (αποσαφήνιση)]]

Το *'Διάσελλο''' είναι ορεινός οικισμός της Ναυπακτίας στο Νομό Αιτωλοακαρνανίας. 

## Γεωγραφία - Ιστορία
Το Διάσελλο είναι κτισμένο στη βορειοδυτική πλαγιά του όρους Ριγάνι και βορειοανατολικά της κορυφής Τσούκα σε υψόμετρο 600 μέτρα. Το χωριό  βρίσκεται επάνω στην επαρχιακή οδό Πιτσιναίικων - Φαμίλας, Β.-ΒΔ. της Ναυπάκτου σε απόσταση 23,5 χλμ. από αυτήν. Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Ριγανίου. Το 1997, σύμφωνα με το σχέδιο Καποδίστριας, μαζί με το Ριγάνιο και τον Πόρο προσαρτήθηκαν στον τότε δήμο Ναυπάκτου. Σύμφωνα με το σχέδιο Καλλικράτης, μαζί με τον Πόρο και το Ριγάνιο συναποτελούν τη Τοπική Κοινότητα Ριγανίου που ανήκει στη Δημοτική Ενότητα Ναυπάκτου του Δήμου Ναυπακτίας ενώ σύμφωνα με την απογραφή του 2011 έχει πληθυσμό 2 κατοίκους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Γνωστική συμπεριφορική θεραπεία

Η **γνωστική συμπεριφορική θεραπεία** (ΓΣΘ, αγγλικά: cognitive behavioral therapy, CBT), γνωστή και ως **γνωσιακή συμπεριφοριστική θεραπεία**, είναι μια ψυχοκοινωνική παρέμβαση που είναι η πιο ευρέως χρησιμοποιούμενη πρακτική που βασίζεται σε τεκμηριώσεις για τη βελτίωση της ψυχικής υγείας και των διαταραχών προσωπικότητας. Με γνώμονα την εμπειρική έρευνα, η ΓΣΘ επικεντρώνεται στην ανάπτυξη προσωπικών στρατηγικών αντιμετώπισης που στοχεύουν στην επίλυση των σημερινών προβλημάτων και στην αλλαγή των προβληματικών μορφών των γνωστικών προσεγγίσεων (π.χ. σκέψεις, πεποιθήσεις και διαθέσεις), συμπεριφορές και συναισθηματική ρύθμιση. Αρχικά σχεδιάστηκε για να θεραπεύει την κατάθλιψη και τώρα χρησιμοποιείται για πολλές καταστάσεις ψυχικής υγείας.

Στο πλαίσιο της θεραπείας, η εστίαση τοποθετείται στον τρόπο που το άτομο αντιλαμβάνεται ένα γεγονός και πώς το αξιολογεί, και όχι τόσο στο γεγονός το ίδιο. Οι γνωστικές διεργασίες που συμβαίνουν αυτόματα κατά την διάρκεια της αξιολόγησης είναι ο στόχος στη διάρκεια της θεραπείας. Μία προβληματική αξιολόγηση ενός συμβάντος μπορεί να οδηγήσει στην διαμόρφωση λανθασμένης πεποίθησης με αποτέλεσμα μία διαφορετική συμπεριφορά του ατόμου προς το συμβάν αυτό απ' ότι θα είχε αν το αξιολογούσε διαφορετικά.

## Παραπομπές-σημειώσεις


## Επιπλέον ανάγνωση
* *Γνωστική συμπεριφορική θεραπεία*, Εκδόσεις Πατάκη, 2010, ISBN 960-16-2065-6

## Εξωτερικοί σύνδεσμοι
* Association for Behavioral and Cognitive Therapies (ABCT)
* British Association for Behavioural and Cognitive Psychotherapies
* National Association of Cognitive-Behavioral Therapists
* International Association of Cognitive Psychotherapy 
* Information on Research-based CBT Treatments

Κατηγορία:Ψυχοθεραπεία
Πανεπιστήμιο της Ουάσινγκτον

Το **Πανεπιστήμιο της Ουάσινγκτον** (*University of Washington*; επίσης αποκαλούμενο **UW**, **Washington**, ή **U-Dub**) είναι ένα δημόσιο πανεπιστήμιο στην Πολιτεία των ΗΠΑ Ουάσινγκτον. Ιδρύθηκε το 1861.

## Εξωτερικοί σύνδεσμοι

*  

Ουάσινγκτον
Ρόμπερτ Μπάρτον (συγγραφέας)

Ο **Ρόμπερτ Μπάρτον** (ή *Μπέρτον*, αγγλικά: *Robert Burton*, 8 Φεβρουαρίου 1577 – 25 Ιανουαρίου 1640) ήταν Άγγλος λόγιος στο πανεπιστήμιο της Οξφόρδης, ο οποίος είναι ευρύτερα γνωστός από την φιλοσοφική πραγματεία του με τίτλο *[[Η ανατομία της μελαγχολίας]]*. Υπήρξε επίσης εκκλησιαστικός αξιωματούχος στην περιοχή του Λέστερσαϊρ.

## Βιογραφία

Γεννήθηκε στο Λίντλεϋ του Λέστερσαϊρ στην κεντρική Αγγλία. Πέρασε το μεγαλύτερο μέρος της ζωής του στην Οξφόρδη όπου σπούδασε πολλά και διαφορετικά θέματα. Το 1616 ανέλαβε καθήκοντα εφημέριου σε τοπική εκκλησία της Οξφόρδης, και το 1630 συνέχισε τα εκκλησιαστικά του καθήκοντα στο Σήγκρεϊβ του Λέστερσαϊρ.

Το διασημότερο γραπτό του είναι το Η ανατομία της μελαγχολίας το οποίο εκδόθηκε το 1621 και γνώρισε πολλές μετέπειτα επανεκδόσεις. Παρά τον τίτλο του, στο έργο αυτό ο Μπάρτον εξέτασε το φαινόμενο της μελαγχολίας από την ψυχολογική και φιλοσοφική πλευρά του, παρά την ιατρική, καθώς έως τότε θεωρούνταν πως η μελαγχολία οφείλονταν σε οργανικά αίτια (*μέλαινα [[χολή]]*), ενώ επεκτάθηκε και σε πολλά περισσότερα πράγματα από μια απλή εξέταση της μελαγχολίας. Στην αρχική έκδοση του έργου ο συγγραφέας εμφανίζεται με το ψευδώνυμο *Democritus Junior* (*Μικρός [[Δημόκριτος]]*) καθώς θεωρούσε την μελαγχολία ως ένα από τα χαρακτηριστικά του φιλοσόφου. Άλλο γραπτό του ήταν η κωμωδία στην λατινική γλώσσα με τίτλο *Philosophaster* (1606), σχετικά με τους τσαρλατάνους που παριστάνουν πως είναι φιλόσοφοι.

Αναφέρεται πως είχε προβλέψει την ηλικία θανάτου του (63), κάτι που συνέβη το 1640. Τάφηκε στον καθεδρικό ναό του Κράιστ Τσερτς στην Οξφόρδη, και στο επιτάφιο επίγραμμα του στα λατινικά το οποίο είχε ο ίδιος γράψει ανέφερε *Paucis notus, paucioribus ignotus, hic jacet Democritus Junior, cui vitam dedit et mortem Melancholia* (*Ελάχιστα γνωστός, λιγότερο άγνωστος, εδώ κείτεται ο Μικρός Δημόκριτος, ο οποίος αφιέρωσε την ζωή και τον θάνατο του στην Μελαγχολία*).

## Παραπομπές


## Σχετική βιβλιογραφία
* Heusser, Martin. *The Gilded Pill: The Reader-Writer Relationship in Robert Burton’s* Anatomy of Melancholy. Tübingen: Stauffenburg, 1987.
* *The Anatomy of Melancholy*, New York Review of Books, 2001. 
* *The Anatomy of Melancholy*, Clarendon Press/Oxford University Press, 1989–2001.

## Εξωτερικοί σύνδεσμοι

* Βιβλιογραφία σχετικά με τον Ρόμπερτ Μπάρτον - archive.org

Κατηγορία:Άγγλοι συγγραφείς
Κατηγορία:Φιλόσοφοι του Διαφωτισμού
Ρόμπερτ Μπάρτον (αποσαφήνιση)

Το όνομα **Ρόμπερτ Μπάρτον** ή **Μπέρτον** μπορεί να αναφέρεται στα παρακάτω θέματα:

## Ακαδημαϊκοί
* Ρόμπερτ Μπάρτον (πρύτανης), 1420–1423/4, πρύτανης του κολεγίου του πανεπιστημίου της Οξφόρδης
* Ρόμπερτ Μπάρτον (συγγραφέας), 1577–1640, Άγγλος συγγραφέας, λόγιος στο πανεπιστήμιο της Οξφόρδης και εφημέριος

## Αθλητές
* Ρόμπερτ Μπάρτον (δρομέας), 1885–1950, Βρετανός αθλητής αγωνισμάτων στίβου
* Ρόμπερτ Κλωντ Μπάρτον, 1891–1971, Άγγλος αθλητής του κρίκετ
* Ρόμπερτ Μπάρτον (κρίκετ), 1943, Άγγλος αθλητής του κρίκετ

## Πολιτικοί
* Ρόμπερτ Μπάρτον (κτηματίας), 1747–1825, Αμερικανός κτηματίας και πολιτικός
* Ρόμπερτ Μπάρτον-Τσάντγουικ, 1869–1951, Άγγλος εφοπλιστής και πολιτικός
* Ρόμπερτ Μπάρτον (δημοσιογράφος), Καναδός δημοσιογράφος και πολιτικός
Χανούμ Χατζί

Η **Χανούμ Χατζί** (*[[λατινικό αλφάβητο]] : Khanum Haji, [[Χίντι]]: ख़ानम हाजी, [[Ουρντού]]: خانم حاجی*), γεννήθηκε σαν  Khanum  Singh στο Χαϊντεραμπάντ - ?) ήταν Ινδή πρωταθλήτρια της αντισφαίρισης. 

Ήταν πρωταθλήτρια στο όπεν Ινδίας στο απλό το 1947, 1948, 1949 και το 1957. Πρώτη πρωταθλήτρια Ινδίας στο εθνικό πρωτάθλημα που διοργανώθηκε σε γήπεδο με χόρτο το 1946, επανέλαβε την επιτυχία της το 1947 και το 1948.

Πολλές φορές νικήτρια σε απλό διπλό και μεικτό στα εσωτερικά και διεθνή πρωταθλήματα της Ινδίας όπως το "Parsi Gymkhana", το "Princess Mary Victoria Gymkhana Open", το "Bombay Presidency Hard Court Championships", το "Western India Championships".

## Παραπομπές


Κατηγορία:Ινδές αθλήτριες της αντισφαίρισης
Σαμογιεντικές γλώσσες

Οι **σαμογιεντικές γλώσσες** ή **γλώσσες σαμογιέντ** (ΔΦΑ: sæməˌjɛd) χρησιμοποιούνται και στις 2 πλευρές των Ουραλίων στο βόρειο άκρο της Ευρασίας από περίπου 25.000 ομιλητές. Προέρχονται από την πρωτοσαμογιεντική γλώσσα, και αποτελούν κλάδο της γλωσσικής οικογενείας των ουραλικών γλωσσών. Διασπάστηκαν σε διαφορετικές γλώσσες πιθανώς κατά τους τελευταίους π.Χ. αιώνες, και θεωρείται πως είναι η πρώτη ομάδα γλωσσών που απέκτησε τον δικό της κλάδο σε σχέση με τις υπόλοιπες ουραλικές γλώσσες.

## Ετυμολογία

Ο όρος *σαμογιέντ* προέρχεται από την ρωσική λέξη *самоед‎* η οποία χρησιμοποιείται για την περιγραφή κάποιων ιθαγενών λαών της Σιβηρίας. Η χρήση του στην καθημερινή ομιλία έχει αρνητική χροιά καθώς στα ρώσικα σημαίνει αυτόν που τρώει τον εαυτό του ή κανίβαλο. Υπάρχει ωστόσο και εναλλακτική ετυμολογία όπου σύμφωνα με αυτή ο όρος προέρχεται από τον λαό των Σάμι.  Ως εναλλακτικός όρος έχει προταθεί το *Σαμοδεϊκές* γλώσσες.

## Ταξινόμηση
Οι γλώσσες της οικογενείας αυτής τυπικά διακρίνονται γεωγραφικά σε 3 κύριες ομάδες, τις βόρειες (Τούνδρα), νότιες (Όρη), καθώς και αυτή της Τάιγκα (δάση) και νοτίων ορών η οποία αποτελεί επιπλέον υποδιαίρεση της νότιας ομάδας.

## Γεωγραφική κατανομή
Η περιοχή όπου ομιλούνται οι γλώσσες εκτείνεται από την Λευκή Θάλασσα έως την Θάλασσα Λάπτεφ, κατά μήκος των αρκτικών ακτών της ευρωπαϊκής Ρωσίας, συμπεριλαμβάνοντας το νότιο τμήμα της Νόβαγια Ζεμλιά,  την χερσόνησο Γιαμάλ, τα ανοίγματα των ποταμών Ομπ και Γενισέι, καθώς και στην χερσόνησο Ταϊμύρ στο βόρειο άκρο της Σιβηρίας.

## Παραπομπές

Κατηγορία:Ουραλικές γλώσσες
Κατηγορία:Γλώσσες της Ρωσίας
Αλβέρτος Β΄ του Μάισσεν

Ο **Αλβέρτος Β΄** o *έκφυλος* (γερμ.: *Albrecht II., der Entartete*, 1240 - 20 Νοεμβρίου 1314) από τον Οίκο των Βέττιν ήταν μάργραβος του Μάισσεν, λάντγκραβος της Θουριγγίας και παλατινός κόμης της Σαξονίας.

## Βιογραφία
Ήταν ο πρωτότοκος γιος του Ερρίκου Γ΄ μαργράβου του Μάισσεν και της Κωνσταντίας των Μπάμπενμπεργκ, κόρης του Λεοπόλδου ΣΤ΄ δούκα της Αυστρίας και της Θεοδώρας Αγγελίνας.

Το 1265 ο πατέρας του έδωσε στον Αλβέρτο Β΄ το λαντγκραβάτο της Θουριγγίας και την παλατινή κομητεία της Σαξονίας και στον δευτερότοκο Θεοδώριχο το μαργραβάτο του Λάνντσμπερκ στο Όστερλαντ. Για τον εαυτό του κράτησε το μαργραβάτο του Μάισσεν & τη Λουσατία και την επικυριαρχία επ' αυτών.

## Οικογένεια
Νυμφεύτηκε το 1255 τη Μαργαρίτα των Χοενστάουφεν, κόρη του Φρειδερίκου Β΄ της Γερμανίας & Σικελίας και είχε τέκνα:
* Ερρίκος 1256-1282, κύριος του Πλάισνερλαντ. Νυμφεύτηκε τη Χέντβιχ των Πιαστ-Σιλεσίας, κόρη του Ερρίκου Γ΄ του *Λευκού*, δούκα του Βρότσλαφ.
* Φρειδερίκος Α΄ 1257-1323, μάργραβος του Μάισσεν.
* Θεοδώριχος Δ΄ 1260-1307, λάντγκραβος της Λουσατίας.
* Αγνή 1264-1332, παντρεύτηκε τον Ερρίκο Α΄ των Γουέλφων δούκα του Μπράουνσβαϊγκ-Γκρούμπενχαγκεν.
** (Αδελαΐδα) Ειρήνη π.1293-1324, παντρεύτηκε τοn Ανδρόνικο Β΄ Παλαιολόγο Αυτοκράτορα των Ρωμαίων.
* Μαργαρίτα 1262-1273, απεβ. 11 ετών.

Ο γάμος ήταν στην αρχή ευτυχισμένος, αλλά μετά ο Αλβέρτος Β΄ άφησε τη Μαργαρίτα και έκανε σχέση με την Κουνιγκούντε, κόρη του Όθωνα του Άιζενμπεργκ και απέκτησε τέκνα:
* Ελισάβετ 1269-1326, παντρεύτηκε τον Ερρίκο Β΄ κύριο του Φράνκενσταϊν.
* Αλβέρτος/Άπιτς 1270-π.1303, κύριος του Τέννεμπεργκ.

Όταν η Μαργαρίτα ανακάλυψε την παράνομη σχέση και τα νόθα τέκνα, έφυγε το 1270 και μετέβη στην Φρανκφούρτη επί του Μάιν, όπου απεβίωσε το ίδιο έτος. Από τα παιδιά της, ο Ερρίκος εξαφανίστηκε στη Σιλεσία το 1282 και τους άλλους δύο γιούς ανέλαβε ο θείος τους Θεοδώριχος μάργραβος του Λάνντσμπερκ.

Το 1274 ο Αλβέρτος Β΄ νυμφεύτηκε την Κουνιγκούντα και νομιμοποίησε τα τέκνα του από αυτήν.

Το 1286 απεβίωσε η Κουνιγκούντα και ο Αλβέρτος Β΄ έκανε τρίτο γάμο το 1290 με την Ελισάβετ του Ορλαμύντε, κληρονόμο του Νόρντχαλμπεν.

## Παραπομπές


## Πηγές
* Rogers, Clifford J. (2010). The Oxford Encyclopedia of Medieval Warfare and Military Technology, Volume 3. Oxford: Oxford University Press. p. 190. ISBN 978-0195334036.

Κατηγορία:Οίκος των Βέττιν
Ρίτα Ντάβαρ

Η **Ρίτα Ντάβαρ** (*[[λατινικό αλφάβητο]] : Rita Davar*), γεννημένη στις  3 Ιουνίου 1935, ήταν Ινδή πρωταθλήτρια της αντισφαίρισης. Νο 1 αντισφαιρίστρια στην Ινδία το 1954, 1955 και 1956.

Ήταν φιναλίστ στο Γουίμπλεντον, στο πρωτάθλημα Τζούνιορς-κοριτσιών, το 1952 μία από τις τέσσερις μεγαλύτερες επιτυχίες της Ινδικής αντισφαίρισης, μοναδική γυναικεία, ακόμα και σήμερα (2018). Στον τελικό είχε χάση από την Ολλανδή Φάνι Τιν Μπος με  5–7, 6–1, 7–5. 

Νικήτρια στο απλό του Ινδικού πρωταθλήματος το 1954 και 1955, φιναλίστ το 1953, Εθνική πρωταθλήτρια το 1954 και 1955, νικήτρια το 1953 στο πρωτάθλημα Βόρειας Ινδίας και το 1954 στο πρωτάθλημα της Νότιας Ινδίας.

## Παραπομπές


Κατηγορία:Ινδές αθλήτριες της αντισφαίρισης
Αφάρ (λαός)

Οι **Αφάρ** (Qafár), επίσης γνωστοί ως **Ντανακίλ**, **Αντάλι** και **Οντάλι**, είναι εθνοτική ομάδα που κατοικεί στο Κέρας της Αφρικής. Κατοικούν κύρια στην περιοχή Αφάρ της Αιθιοπίας και στο βόρειο Τζιμπουτί, και δευτερευόντως στο νότιο άκρο της Ερυθραίας. Μιλούν την Αφάρ γλώσσα, τμήμα του Κουσιτικού κλάδου της Αφροασιατικής οικογένειας γλωσσών.

## Εξωτερικοί σύνδεσμοι

*Omniglot - Afar language
*Ethnologue - Afar - A Language of Ethiopia
## Παραπομπές
Φρειδερίκος Α΄ του Μάισσεν

Ο **Φρειδερίκος Α΄**, ο *γενναίος* ή ο *ζητών* (γερμ.: *Friedrich der Freidige*, 1257 - 16 Νοεμβρίου 1323) από τον Οίκο των Βέττιν ήταν μάργραβος του Μάισσεν (1292-1323) και λάντγκραβος της Θουριγγίας (1298-1323).

## Βιογραφία
Ήταν ο πρωτότοκος γιος του Αλβέρτου Β΄ μαργράβου του Μάισσεν και της Μαργαρίτας των Χοενστάουφεν, κόρης του Φρειδερίκου Β΄ της Γερμανίας & Σικελίας.

## Οικογένεια
Νυμφεύτηκε πρώτα το 1286 την Αγνή των Γκορίτσια, κόρη του Μάινχαρτ δούκα της Καρινθίας και είχε τέκνο:
* Φρειδερίκος ο χωλός 1293-1315, απεβίωσε 22 ετών.

Το 1293 απεβίωσε η Αγνή και ο Φρειδερίκος Α΄ έκανε δεύτερο γάμο με την Ελισάβετ του Λόμπντεμπουρκ-Άρνσχαουγκ και είχε τέκνα:
* Ελισάβετ των Βέττιν 1306-1368, παντρεύτηκε τον Ερρίκο Β΄ λάντγκραβο της Έσσης.
* Φρειδερίκος Β΄ 1310-1349, μάργραβος του Μάισσεν.

## Πηγές
* At Meyers Konversationslexikon, 1880
* Wegele: *Friedrich der Freidige etc. und die Wettiner seiner Zeit*. Nördlingen, 1870
* Friedrich der Freidige

## Παραπομπές

Κατηγορία:Οίκος των Βέττιν
Πακάτος

Ο **Λατίνος Πακάτος Δρεπάνιος**, γνωστός ως « **Πακάτος** » ήταν Λατίνος ρήτορας, παγανιστικού θρησκεύματος, γεννηθείς στο Μπορντώ ή το Αζέν, ο οποίος συνδέθηκε με τον Αυσόνιο. 

## Βιογραφία
Διδάσκαλος ρητορικής στα Βουρδίγαλα (Μπορντώ), ο Πακάτος εκφώνησε πανηγυρικό προς τιμήν του Θεοδοσίου Α΄ στη Ρώμη, το 388, προκειμένου να τον συγχαρεί για τη νίκη του ενάντια στον σφετεριστή Μαξίμου, ο οποίος περιλαμβάνεται εντός των *Panaegyrici veteres* του Αρντζένιους. Εντός αυτού, ο Πακάτος αναφέρει σημαντικές πληροφορίες για την στρατιωτική σταδιοδρομία του Θεοδοσίου, προ της ανόδου του στον αυτοκρατορικό θρόνο, ενώ συμβάλει, επίσης, στην αποκατάσταση του πατέρα του αυτοκράτορα, Θεοδόσιο τον Πρεσβύτερο, ο οποίος εκτελέστηκε υπό σκοτεινές συνθήκες το 376. Αντιθέτως, η μεροληψία του είναι μεγάλη, ιδιαίτερα απέναντι στις πολιτικές και θρησκευτικές πράξεις του Μαξίμου. Το 390, ορίστηκε ως ανθύπατος της επαρχίας της Αφρικής.

## Παραπομπές


Κατηγορία:Πρόσωπα του 4ου αιώνα
Κατηγορία:Ρωμαίοι ιστορικοί
Κατηγορία:Ρήτορες
Κατηγορία:Ιστορία του Μπορντώ
Ερρίκος Γ΄ του Μάισσεν

Ο **Ερρίκος Γ΄** o *επιφανής* (γερμ.: *Heinrich III. der erlauchte*, 1215 - 15 Φεβρουαρίου 1288) από τον Οίκο των Βέττιν ήταν μάργραβος του Μάισσεν και της Λουσατίας (1221-88) και λάντγκραβος της Θουριγγίας (1242-88).

## Βιογραφία
Ήταν γιος του Θεοδωρίχου Α΄ μαργράβου του Μάισσεν και της Γιούτας των Λιουντολφιδών, κόρης του Χέρμαν Α΄ λαντγκράβου της Θουριγγίας.

Γεννήθηκε μάλλον στο Άλμπρεχτσμπουρκ του Μάισσεν και το 1221 διαδέχθηκε τον πατέρα του ως μάργραβος του Μάισσεν & της Λουσατίας. Ήταν 6 ετών και ως την ενηλικίωσή του είχε επίτροπο πρώτα τον θείο του Λουδοβίκο Δ΄ λάντγκραβο της Θουριγγίας και έπειτα, όταν αυτός απεβίωσε το 1227, τον Αλβέρτο Α΄ δούκα της Σαξονίας. Το 1230 δήλωσε ενήλικας. 

Το 1234 συμμετείχε για πρώτη φορά σε πόλεμο στην Πρωσία εναντίον των Πομερανών· τα γεγονότα περιγράφει ο Πέτρος του Ντούσμπουρκ. Έκτισε το κάστρο Μπάλγκα, ένα σημαντικό διοικητικό κέντρο των Τευτόνων ιπποτών. Έπειτα από πολλά έτη αντιπαράθεσης με τους μάργραβους του Βρανδεμβούργου του Οίκου των Ασκάνια, αναγκάστηκε να παραδώσει τρία φρούρια της Κάτω Λουσατίας. Το 1249 ο Μπολεσλάβ Β΄ Ρόγκατκα δούκας της Σιλεσίας του παραχώρησε μία περιοχή στον ποταμό Όντερ, όπου ο Ερρίκος Γ΄ έκτισε την πόλη Φύρστενμπερκ.

## Οικογένεια
Νυμφεύτηκε πρώτα το 1234 την Κωνσταντία των Μπάμπενμπεργκ, κόρη του Λεοπόλδου ΣΤ΄ δούκα της Αυστρίας και της Θεοδώρας Αγγελίνας. Είχε τέκνα:
* Αλβέρτος Β΄ 1240-1314, μάργραβος του Μάισσεν.
* Θεοδώριχος/Ντήτριχ 1242-1285, μάργραβος του Λάνντσμπερκ.

Το 1243 απεβίωσε η Κωνσταντία και ο Ερρίκος Γ΄ έκανε δεύτερο γάμο με την Αγνή των Πρεμυσλιδών, κόρη του Βεγκέσλαου Α΄ της Βοημίας.

Το 1268 απεβίωσε η Αγνή και ο Ερρίκος Γ΄ έκανε τρίτο γάμο με την Ελισάβετ φον Μάλτιτς, κόρη ενός υπουργού του (ministeriais) και είχε τέκνα:
* Φρειδερίκος Κλεμ. Κόρη του ήταν η:
** Ελισάβετ, παντρεύτηκε τον Όθωνα Β΄ των Ασκάνια πρίγκιπα του Άνχαλτ-Άσερσλεμπεν.
* Χέρμαν ο *μακρύς*.

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Φρειδερίκος Β΄ του Μάισσεν

Ο **Φρειδερίκος Β΄** ο *Σοβαρός* (γερμ.: *Friedrich II der Ernsthafte*, 30 Νοεμβρίου 1310 - 18 Νοεμβρίου 1349) από τον Οίκο των Βέττιν ήταν μάργραβος του Μάισσεν & λάντγκραβος της Θουριγγίας (1323-1349).

## Βιογραφία
Ήταν ο δευτερότοκος γιος του Φρειδερίκου Α΄ μαργράβου του Μάισσεν & λάντγκραβου της Θουριγγίας και της Ελισάβετ του Λόμπντεμπουρκ-Άρνσχαουγκ. Γεννήθηκε στο Γκότα της Σαξονίας-Βίτενμπερκ.

Το 1315 απεβίωσε ο μεγαλύτερος αδελφός του και το 1323 ο πατέρας του, οπότε τον διαδέχθηκε ως μόνος κληρονόμος στο Μάισσεν και τη Θουριγγία. Ήταν 13 ετών και επίτροπος ανέλαβε η μητέρα του ως την ενηλικίωσή του το 1329. Τότε ανέλαβε μακρές διαμάχες με τους υποτελείς του και τους γείτονές του: το 1338 ο Φρειδερίκος Β΄ δήλωσε ειρήνη και αυτό μείωσε την επιρροή των τοπικών αρχόντων· αυτό το ήθελε για να τους κάνει υποτελείς του. Όμως το 1342 οι δυσαρεστημένοι άρχοντες, που ενδιαφερόταν για τα δικαιώματα και την ανεξαρτησία τους, ενώθηκαν στο Άρνστατ (νότια της Ερφούρτης) εναντίον του. Ο Πόλεμος αυτός των Κομήτων της Θουριγγίας κράτησε ως το 1346.

Το 1347 απεβίωσε ο Λουδοβίκος Δ΄ της Γερμανίας και οι Βαυαροί εκλέκτορες τού πρότειναν το στέμμα της Γερμανίας. Ο Φρειδερίκος Β΄, που δεν εμπιστευόταν την αστάθειά τους, αρνήθηκε για χάρη τού Καρόλου Δ΄. Περιορίστηκε στην παγίωση της εξουσίας του και για να μην αντιπαρατεθεί με τον νέο βασιλιά, συμφώνησαν το 1348 στο Μπάουτσεν να κρατήσει ο καθένας τις ιδιοκτησίες του.

Το 1349 απεβίωσε στο Βάρτμπουρκ σε ηλικία 39 ετών.

## Οικογένεια
Νυμφεύτηκε το 1323 τη Ματθίλδη των Βίττελσμπαχ, κόρη του Λουδοβίκου Δ΄ της Γερμανίας και είχε τέκνα:
* Ελισάβετ του Μάισσεν 1329-1375, παντρεύτηκε τον Φρειδερίκο Ε΄ των Χοεντσόλερν μπουργκράβο της Νυρεμβέργης. 
* Φρειδερίκος Γ΄ 1332-1381, λάντγκραβος της Θουριγγίας.
* Βαλτάσαρ 1336-1406, λάντγκραβος της Θουριγγίας.
* Βεατρίκη 1339-1382, μοναχή στο Βάισενφελς.
* Λουδοβίκος 1341-1382, αρχιεπίσκοπος του Μάιντς και του Μαγδεβούργου.
* Γουλιέλμος Α΄ 1343-1407, μάργραβος του Μάισσεν.
* Άννα 1345-1363, μοναχή στο Ζόισλιτς.
* Κλάρα-Ελισαβέτα γενν. 1345.

## Πηγές
* Rogers, Clifford J. (2010). The Oxford Encyclopedia of Medieval Warfare and Military Technology, Volume 3. Oxford: Oxford University Press. p. 190. ISBN 978-0195334036.

## Παραπομπές

Κατηγορία:Οίκος των Βέττιν
Ψυχική υγεία

Η **ψυχική υγεία** περιλαμβάνει τη συναισθηματική, ψυχολογική, και κοινωνική ευημερία, επηρεάζοντας τη γνώση, την αντίληψη, και τη συμπεριφορά. Σύμφωνα με τον Παγκόσμιο Οργανισμό Υγείας (ΠΟΥ), είναι μια «κατάσταση ευημερίας κατά την οποία το άτομο συνειδητοποιεί τις ικανότητές του, μπορεί να αντιμετωπίσει τα συνηθισμένα άγχη της ζωής, μπορεί να εργαστεί παραγωγικά και γόνιμα, και μπορεί να συνεισφέρει στην κοινότητά του». Καθορίζει επίσης πώς ένα άτομο χειρίζεται το άγχος, τις διαπροσωπικές σχέσεις, και τη λήψη αποφάσεων. Η ψυχική υγεία περιλαμβάνει την υποκειμενική ευεξία, την αντιληπτή αυτό-αποτελεσματικότητα, την αυτονομία, την ικανότητα, την εξάρτηση μεταξύ των γενεών, και την αυτοπραγμάτωση των πνευματικών και συναισθηματικών δυνατοτήτων κάποιου, μεταξύ άλλων.

Από την οπτική γωνία της θετικής ψυχολογίας ή του ολισμού, η ψυχική υγεία μπορεί να περιλαμβάνει την ικανότητα ενός ατόμου να απολαμβάνει τη ζωή και να δημιουργεί μια ισορροπία μεταξύ των δραστηριοτήτων της ζωής και των προσπαθειών για την επίτευξη ψυχολογικής ανθεκτικότητας. Οι πολιτισμικές διαφορές, η προσωπική φιλοσοφία, οι υποκειμενικές αξιολογήσεις και οι ανταγωνιστικές θεωρίες επαγγελματιών επηρεάζουν το πως ορίζει κανείς την «ψυχική υγεία». Μερικά πρώιμα σημάδια που σχετίζονται με δυσκολίες ψυχικής υγείας είναι η αϋπνία, η έλλειψη ενέργειας, η έλλειψη όρεξης, η σκέψη του να βλάψει κανείς τον εαυτό του ή τους άλλους, η αυτό-απομόνωση (αν και η εσωστρέφεια και η απομόνωση δεν είναι απαραίτητα ανθυγιεινές) και η συχνή ονειροπόληση.

## Δείτε επίσης

* Ψυχολογία
* Ψυχιατρική
* Ψυχική ασθένεια
* Ευημερία

## Παραπομπές
Φρειδερίκος Γ΄ της Θουριγγίας

Ο **Φρειδερίκος Γ΄** ο *αυστηρός* (γερμ.: *Friedrich III der streng*, 14 Δεκεμβρίου 1332 - 21 Μαΐου 1381) από τον Οίκο των Βέττιν ήταν λάντγκραβος της Θουριγγίας και μάργραβος του Μάισσεν (1349-81).

## Βιογραφία
Ήταν ο πρωτότοκος γιος του Φρειδερίκου Β΄ μαργράβου του Μάισσεν & λαντγκράβου της Θουριγγίας και της Ματθίλδης των Βίττελσμπαχ, κόρης του Λουδοβίκου Δ΄ της Γερμανίας.

Το 1349 διαδέχθηκε τον πατέρα του μαζί με τους αδελφούς του Γουλιέλμο Α΄, Βαλτάσαρ και Λουδοβίκο. Το επόμενο έτος ο Κάρολος Δ΄ της Γερμανίας όρισε να έχουν την επικράτεια από κοινού οι τέσσερις αδελφοί. Αυτοί μετά το 1368 αποφάσισαν να διοικεί ένας για δύο έτη. Το 1379 διαίρεσαν την επικράτεια.

Το 1381 απεβίωσε ο Φρειδερίκος Γ΄ και οι τρεις γιοί του έλαβαν το Μάισσεν και οι αδελφοί του τη Θουριγγία. Η τελευταία πέρασε στον γιο του Μπαλτάσαρ, τον Φρειδερίκο Δ΄ που απεβίωσε άτεκνος το 1440 και τον διαδέχθηκε ο Φρειδερίκος Β΄ εκλέκτορας της Σαξονίας, εγγονός του Φρειδερίκου Γ΄.

## Οικογένεια
Νυμφεύτηκε την Αικατερίνη, κόρη του Ερρίκου Δ΄ κόμη του Χέννεμπερκ. Η Αικατερίνη κληρονόμησε τ Κόμπουργκ, Νόιστατ, Ζόννεμπερκ, Νόιχαους, Ρόνταχ, κά. Είχε επιζόντα τέκνα:
* Φρειδερίκος Α΄ 1370-1428, εκλέκτορας της Σαξονίας.
* Γουλιέλμος Β΄ 1371-1425, μάργραβος του Μάισσεν.
* Γεώργιος 1380-1401, απεβίωσε 21 ετών.
* Φρειδερίκος 1350, απεβ. μικρός.

## Πρόγονοι



## Πηγές
* Rogers, Clifford J. (2010). The Oxford Encyclopedia of Medieval Warfare and Military Technology, Volume 3. Oxford: Oxford University Press. p. 190. ISBN 978-0195334036.

## Αναφορές


Κατηγορία:Οίκος των Βέττιν
Κουρντ Λάσβιτς

Ο **Κουρντ Λάσβιτς** (**, ΔΦΑ: *kʊʁt ˈlasvɪt͡s*, 20 Απριλίου 1848 – 17 Οκτωβρίου 1910) ήταν Γερμανός συγγραφέας, επιστήμονας, και φιλόσοφος, ο οποίος έχει χαρακτηριστεί και ως ο πατέρας της γερμανικής επιστημονικής φαντασίας. Ήταν επίσης γνωστός με το λατινικό ψευδώνυμο *Velatus* (*κεκαλυμμένος*).

## Σταδιοδρομία
Σπούδασε μαθηματικά και φυσική στο Πανεπιστήμιο του Μπρέσλαου και στο Πανεπιστήμιο του Βερολίνου. Το 1873 ααπέκτησε το διδακτορικό του. Το μεγαλύτερο μέρος της επαγγελματικής του σταδιοδρομίας το πέρασε ως δάσκαλος σε γυμνάσιο της Γκότα της Θουριγγίας (στην κεντρική Γερμανία) την περίοδο από το 1876 έως το 1908.

Το πρώτο έργο επιστημονικής φαντασίας του που εκδόθηκε ήταν το *Bis zum Nullpunkt des Seins* (*Προς το σημείο μηδέν της ύπαρξης*, 1871) το οποίο περιέγραφε την ζωή όπως είχε εξελιχθεί το έτος 2371. Η ευρύτερη αναγνώριση του ήρθε το 1897 με το μυθιστόρημα *Auf zwei Planeten* (*Σε 2 πλανήτες*) το οποίο γνώρισε ιδιαίτερη επιτυχία, και στο οποίο περιγράφει την επαφή μεταξύ ανθρώπων και ενός εξωγήινου αρειανού πολιτισμού ο οποίος είναι αρχαιότερος και πιο προηγμένος. Στο έργο αυτό γίνεται αναφορά της αντιβαρύτητας ως ιδιότητας των διαστημοπλοίων, καθώς και αναφέρει τις σωστές τροχιές μεταξύ του Άρη και της Γης κάτι που ήταν σπάνιο για συγγραφείς επιστημονικής φαντασίας της εποχής του. Επίσης γνωστό έργο του έγινε μεταγενέστερα το *Die Universalbibliothek* (*Η παγκόσμια βιβλιοθήκη*) το οποίο εκδόθηκε το 1904, και από την οποία εμπνεύστηκε αρκετά αργότερα ο Αργεντίνος συγγραφέας Χόρχε Λουίς Μπόρχες για την συγγραφή του διηγήματος του με τίτλο Η βιβλιοθήκη της Βαβέλ.

## Άλλες αναφορές
* Το βραβείο Κουρντ Λάσβιτς απονέμεται σε γερμανόφωνους καθώς και ξένους συγγραφείς επιστημονικής φαντασίας από το 1981.
* Ο αστεροειδής 46514 Λάσβιτς έχει ονομαστεί προς τιμή του, καθώς και ο κρατήρας Λάσβιτς στην επιφάνεια του Άρη.

## Παραπομπές


## Εξωτερικοί σύνδεσμοι
* Συγγράμματα του Κουρντ Λάσβιτς - archive.org
* Αναλυτική βιβλιογραφία - isfdb.org

Κατηγορία:Γερμανοί συγγραφείς
Κατηγορία:Συγγραφείς επιστημονικής φαντασίας
Δάφνη Σκούρα

Η **Δάφνη Σκούρα** (15 Νοεμβρίου 1925 - 2 Δεκεμβρίου 2020) ήταν Ελληνίδα ηθοποιός και συγγραφέας. Γεννήθηκε στην Αθήνα από πατέρα με καταγωγή τη Στερεά Ελλάδα και Μικρασιάτισσα μητέρα. Σπούδασε υποκριτική στη Σχολή της Μαρίκας Κοτοπούλη και ακολούθως στο Εθνικό Θέατρο. Συνεργάστηκε με πολλά από τα μεγάλα ονόματα της θεατρικής σκηνής, όπως τους Νίκο Χατζίσκο, Βασίλη Διαμαντόπουλο, Μίμη Φωτόπουλο, Λυκούργο Καλλέργη, Μάνο Κατράκη κ.α. Υπήρξε παντρεμένη με τον αγωνιστή της Εθνικής Αντίστασης και δικηγόρο Ευάγγελο Μαχαίρα επί 59 έτη (1956-2015). Πρωταγωνίστησε σε πολλές ταινίες του ελληνικού κινηματογράφου, ενώ έλαβε μέρος σε θεατρικές παραστάσεις, τηλεοπτικές και ραδιοφωνικές παραγωγές. Στη διάρκεια της Κατοχής, συμμετείχε στην Εθνική Αντίσταση μέσα από τις γραμμές του ΕΑΜ. Κατά τη διάρκεια της δικτατορίας ανέπτυξε αντιστασιακή δράση, ενώ ήταν μέλος της «Νεολαίας Λαμπράκη». Παράλληλα, συμμετείχε ενεργά στο φιλειρηνικό κίνημα.

Απεβίωσε σε ηλικία 95 ετών..

## Φιλμογραφία

## Παραπομπές


## Εξωτερικοί σύνδεσμοι

* Συνέντευξη της Δάφνης Σκούρα το 1968

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί ραδιοφώνου
Κατηγορία:Έλληνες συγγραφείς του 21ου αιώνα
Ιωάννης Ερνέστος Δ΄ της Σαξονίας-Κόμπουργκ-Ζάαλφελντ

Ο **Ιωάννης Ερνέστος Δ΄**, γερμ. Johann Ernst IV (22 Αυγούστυ 1658 - 17 Φεβρουαρίου 1729) από τον Οίκο των Βέττιν ήταν δούκας της Σαξονίας-Κοβούργου & Ζάαλφελντ (1675-1729).

## Βιογραφία
Ήταν ο έβδομος (επιζήσας) γιος του Ερνέστου Α΄, δούκα της Σαξονίας-Γκότα και της Ελισάβετ των Βέττιν, κόρης του Ιωάννη Φιλίππου, δούκα της Σαξονίας-Αλτεμβούργου.

## Οικογένεια
Νυμφεύτηκε πρώτα το 1680 τη Σοφία-Χέντβιχ των Βέττιν, κόρη του Χριστιανού Α΄, δούκα της Σαξονίας-Μέρσεμπουργκ και είχε επιζώντα τέκνα:
* Χριστιανός-Ερνέστος Β΄ 1683-1745, δούκας της Σαξονίας-Κοβούργου-Ζάαλφελντ.
* Καρλόττα-Βιλελμίνη 1685-1767, παντρεύτηκε τον Φίλιππο Ράινχαρντ, κόμη του Χάναου-Μύντσενμπεργκ.
* Χριστιανή-Σοφία 1681-1697, θνησιγενής γιος 1686, θνησιγενής κόρη 1682.

Το 1686 απεβίωσε η Σοφία Χέντβιχ και ο Ιωάννης Ερνέστος Δ΄ έκανε δεύτερο γάμο με την Καρλόττα-Ιωάννα, κόρη του Ιωσία Β΄, κόμη του Βάλντεκ-Βίλντουνγκεν και είχε επιζώντα τέκνα:
* Γουλιέλμος-Φρειδερίκος 1691-1720
* Κάρολος-Ερνέστος 1692-1720
* Σοφία-Βιλελμίνη 1693-1727, παντρεύτηκε τον Φρειδερίκο-Αντώνιο, πρίγκιπα του Σβάρτσμπουργκ-Ρούντολστατ.
* Λουίζα Αιμιλία 1695-1713
* Φραγκίσκος-Ιωσίας 1697-1764, δούκας της Σαξονίας-Κοβούργου & Ζάαλφελντ.
* Ερριέττα Αλβερτίνη 1698-1728
* Καρλόττα 1696, Ερριέττα-Αλβερτίνη 1694-1695, απεβίωσαν νήπια.

## Πρόγονοι

## Παραπομπές


## Πηγές
* Carl-Christian Dressel: Die Entwicklung von Verfassung und Verwaltung in Sachsen-Coburg 1800 - 1826 im Vergleich. Duncker & Humblot Berlin 2007, ISBN 978-3-428-12003-1.
* Ernst Wülcker: Johann Ernst (Herzog von Sachsen-Coburg-Saalfeld). In: Allgemeine Deutsche Biographie (ADB). vol XIV. Duncker & Humblot, Leipzig 1881, pp. 372–374.
* Jahrbuch fur Europäische Geschichte 2007, vol. VIII, Oldenbourg Wissenschaftsverlag, 2007, p. 104. (Online)
* Johann Samuel Ersch, Allgemeine Encyclopädie der Wissenschaften und Künste, section 21, Leipzig, 1842, p. 254. (Online)

## Εξωτερικοί σύνδεσμοι
* 

Κατηγορία:Οίκος των Βέττιν
Ερνέστος Α΄ της Σαξονίας-Γόθας-Αλτεμβούργου

O **Ερνέστος Α΄** ο *Ευσεβής*, γερμ. Ernst I der fromm (25 Δεκεμβρίου 1601 - 26 Μαρτίου 1675) από τον Οίκο των Βέττιν ήταν δούκας της Σαξονίας-Γόθας (1640-75) και Σαξονίας-Αλτεμβούργου (1672-75). Οι δύο περιοχές συγχωνεύθηκαν σε Σαξονία-Γόθα-Αλτεμβούργο.

## Βιογραφία
Ήταν ο έκτος (επιζήσας) υιός του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας του Άνχαλτ, κόρης του Ιωακείμ-Ερνέστου πρίγκιπα του Άνχαλτ.

## Οικογένεια
Νυμφεύτηκε το 1636 την εξαδέλφη του Ελισάβετ-Σοφία των Βέττιν, κόρη του Ιωάννη-Φιλίππου δούκα της Σαξονίας-Αλτεμβούργου και είχε τέκνα:
* Ελισάβετ-Δωροθέα 1640-1709, παντρεύτηκε τον Λουδοβίκο ΣΤ΄ λαντγκράβο της Έσσης-Ντάρμστατ.
* Φρειδερίκος Α΄ 1646-1691, δούκας της Σαξονίας-Γόθας-Αλτεμβούργου. Ιδρυτής του κλάδου Γόθας-Αλτεμβούργου.
* Αλβέρτος Ε΄ 1648-1699, δούκας της Σαξονίας-Κοβούργου.
* Βερνάρδος Α΄ 1649-1706, δούκας της Σαξονίας-Γόθας-Μάινινγκεν. Ιδρυτής του κλάδου Γόθας-Μάινινγκεν.
* Ερρίκος 1650-1710, δούκας της Σαξονίας-Ρόμχιλτ.
* Χριστιανός 1653-1707, δούκας της Σαξονίας-Άιζενμπερκ.
* Δωροθέα-Μαρία 1654-1682, απεβίωσε 28 ετών.
* Ερνέστος 1655-1715, δούκας της Σαξονίας-Γόθας-Χίλντμπουρκχάουζεν. Ιδρυτής του κλάδου Γόθας-Χίλντμπουργκχαουζεν.
* Ιωάννης-Ερνέστος Δ΄ 1658-1729, δούκας της Σαξονίας-Κοβούργου-Ζάαλφελντ.
* Ιωάννης-Ερνέστος 1641-1657 απεβ. 16 ετών, Σοφία 1643-1657 απεβ. 14 ετών, Ιωάννα 1645-1657 απεβ. 12 ετών, Ιωάννης-Φίλιππος 1661-1662 απεβ. 1 έτους· Ιωάννης-Ερνέστος 1638, Χριστιανός 1642, Ιωάννης-Φίλιππος 1657, Ιωάννα-Ελισάβετ 1660, Σοφία-Ελισάβετ 1663, απεβίωσαν νήπια.

## Πρόγονοι

## Παραπομπές


## Πηγές
* Jackson, Samuel Macauley, ed. (1914). "article name needed". New Schaff–Herzog Encyclopedia of Religious Knowledge (third ed.). London and New York: Funk and Wagnalls.
* [Article in the ADB](http://mdz.bib-bvb.de/digbib/lexika/adb/images/adb006/@ebt-link?target=idmatch(entityref,adb0060304))

## Εξωτερικοί σύνδεσμοι
* 

Κατηγορία:Οίκος των Βέττιν
Ισχυρή και ευημερούσα χώρα

Το **Ισχυρή και Ευημερούσα χώρα** (Κορεατικά: 강성대국, χάντσα: 强盛大國, Αναθεωρημένη Μεταγραφή: gangseongdaeguk, ΜακΚιούν-Ρεϊσάουερ: kangsŏngtaeguk, κυριολεκτικά "ισχυρή και μεγάλη χώρα") είναι μια πολιτική που ξεκίνησε από τον ηγέτη της Βόρειας Κορέας Κιμ Γιονγκ-ιλ. Ο όρος εμφανίστηκε για πρώτη φορά στα Βορειοκορεατικά μέσα ενημέρωσης, τον Αύγουστο του 1998 σε σχέση με τον Κιμ Γιονγκ-ιλ να παρέχει "επιτόπου καθοδήγηση" στην επαρχία Τσάγκανγκ το Φεβρουάριο του 1998. Σε μια προσπάθεια να χτίσει μια "ισχυρό και ευημερές" έθνος, η Βόρεια Κορέα επικεντρώνεται σε τέσσερις τομείς: την ιδεολογία, την πολιτική, τον στρατό και την οικονομία.

## Παραπομπές


Κατηγορία:Εθνικά συνθήματα
Κατηγορία:Πολιτική της Βόρειας Κορέας
Φραγκίσκος Ιωσίας της Σαξονίας-Κοβούργου-Ζάαλφελντ

Ο **Φραγκίσκος Ιωσίας** (γερμ. *Francis Josias*, 25 Σεπτεμβρίου 1697 - 16 Σεπτεμβρίου 1764) του Οίκου των Βέττιν ήταν δούκας της Σαξονίας-Κοβούργου-Ζάαλφελντ (1745-1764).

## Βιογραφία
Ήταν το έβδομο (πέμπτο επιβιώσαν) παιδί και ο τρίτος γιος του Ιωάννη Ερνέστου Δ΄ της Σαξονίας-Κοβούργου-Ζάαλφελντ και της Καρλόττας Ιωάννας, κόρης του Ιωσία Β΄ του Βάλντεκ-Βίλντουνγκεν.

## Οικογένεια
Νυμφεύτηκε το 1723 την Άννα Σοφία, κόρη του Λουδοβίκου Φρειδερίκου Α΄ του Σβάρτσμπουργκ-Ρούντολστατ, και είχε οκτώ τέκνα:
* Ερνέστος Φρειδερίκος (1724 - 1800), Δούκας της Σαξονίας-Κοβούργου-Ζάαλφελντ.
* *Ιωάννης* Γουλιέλμος (1726 - 1745), σκοτώθηκε στη μάχη στο Χόενφρηντμπεργκ.
* *Άννα* Σοφία (1727 - 1728).
* *Χριστιανός* Φραγκίσκος (1730 - 1797).
* Καρλόττα Σοφία (1731 - 1810), παντρεύτηκε το Λουδοβίκο του Μεκλεμβούργου-Σβερίν.
* *Φρειδερίκη* Μαγδαληνή (1733 - 1734).
* Φρειδερίκη Καρολίνα (1735 - 1791), παντρεύτηκε τον Κάρολο Αλέξανδρο του Βρανδεμβούργου-Άνσμπαχ.
* Ιωσίας (1737 - 1815), Πρίγκιπας της Σαξονίας-Κοβούργου-Ζάαλφελντ.

## Πρόγονοι


## Πηγές
* August Beck: Franz Josias, Herzog von Sachsen-Koburg-Saalfeld. En: Allgemeine Deutsche Biographie (ADB). Band 7, Duncker & Humblot, Leipzig 1877, S. 296.
* Das herzogliche Haus Sachsen-Coburg-Gotha. Seine Geschichte und gegenwärtige Stellung in Europa. C. Macklot, 1842, S. 234 ff.

## Αναφορές


Κατηγορία:Οίκος των Βέττιν
Εθνική Επιτροπή Τηλεπικοινωνιών και Ταχυδρομείων

Η ***Εθνική Επιτροπή Τηλεπικοινωνιών και [[Ταχυδρομείων]]*** (συντ. **ΕΕΤΤ**) είναι ανεξάρτητη αρχή με διοικητική και οικονομική αυτοτέλεια. Αποτελεί την Εθνική Ρυθμιστική Αρχή (ΕΡΑ) σε θέματα παροχής υπηρεσιών/δικτύων ηλεκτρονικών επικοινωνιών, συναφών ευκολιών και υπηρεσιών, καθώς και ταχυδρομικών υπηρεσιών στην Ελλάδα. Η λειτουργία της διέπεται από τα άρθρα 6 έως 11 του Ν.4070 (ΦΕΚ 82/Α/2012). 

Η ΕΕΤΤ ρυθμίζει, εποπτεύει και ελέγχει:  

* Την αγορά ηλεκτρονικών επικοινωνιών, στην οποία δραστηριοποιούνται ιδίως οι επιχειρήσεις/πάροχοι σταθερής ή/και κινητής τηλεφωνίας, ασύρματων επικοινωνιών και Διαδικτύου. 
* Τη χρήση του φάσματος ραδιοσυχνοτήτων, έχοντας, μεταξύ άλλων, αρμοδιότητα για τη χορήγηση, την ανάκληση ή τον περιορισμό των δικαιωμάτων χρήσης ραδιοσυχνοτήτων και την αδειοδότηση κατασκευών κεραιών, καθώς και για θέματα που αφορούν στις προϋποθέσεις διάθεσης στην αγορά και χρήσης συσκευών ραδιοεξοπλισμού. 
* Την ταχυδρομική αγορά, στην οποία δραστηριοποιούνται οι επιχειρήσεις παροχής ταχυδρομικών υπηρεσιών.

Επίσης, η ΕΕΤΤ ασκεί αρμοδιότητες επιτροπής ανταγωνισμού, διαθέτοντας όλες τις εξουσίες και τα δικαιώματα ελέγχου της, κατά την εφαρμογή της εθνικής και ενωσιακής νομοθεσίας του ελεύθερου ανταγωνισμού στις παραπάνω αγορές. Υπό αυτό το πρίσμα, εξασφαλίζει την ομαλή λειτουργία των αγορών, αντιμετωπίζοντας αποτελεσματικά τους κινδύνους στρέβλωσης του ανταγωνισμού και προασπίζοντας τα δικαιώματα των χρηστών.

## Σημαντικά ορόσημα στη λειτουργία και εξέλιξη της EETT

## Παραπομπές


## Εξωτερικοί Σύνδεσμοι
* Ιστοσελίδα της Εθνικής Επιτροπής Τηλεπικοινωνιών και Ταχυδρομείων

Κατηγορία:Ελληνικές ανεξάρτητες αρχές
Κατηγορία:Ρυθμιστικές αρχές τηλεπικοινωνιών
Κατηγορία:Επικοινωνία
Κατηγορία:Ιδιωτικότητα
Κατηγορία:Ιδιωτικότητα της πληροφορίας
Κατηγορία:Ατομικά δικαιώματα και ελευθερίες
Κατηγορία:Ανθρώπινα δικαιώματα στην Ελλάδα
Κατηγορία:Συνταγματικό Δίκαιο
Δήμος Αναστασιάδης

Ο **Δήμος (Δημοσθένης) Αναστασιάδης** (Κατερίνη, 13 Φεβρουαρίου 1985) είναι Έλληνας τραγουδιστής και μουσικός. Η μουσική του έχει χαρακτηριστεί ως "ένα σπάνιο κράμα ροκ χαρακτήρα με σεβασμό στην ελληνική μουσική παράδοση". 

Μέχρι σήμερα έχει κυκλοφορήσει 4 δισκογραφικές δουλειές και έχει συνεργαστεί με μεγάλα ονόματα της εγχώριας μουσικής σκηνής. Το 2008 τιμήθηκε με βραβείο πρωτοεμφανιζόμενου καλλιτέχνη στα Mad Video Music Awards. Ανήκει στο δυναμικό της Panik Records.

## Βιογραφία
Γεννήθηκε στην Κατερίνη, όπου και μεγάλωσε σε πολυμελή οικογένεια. Σε ηλικία 6 χρονών γράφτηκε σε ωδείο και έμαθε διάφορα μουσικά όργανα όπως πιάνο, κιθάρα, ντραμς και μπουζούκι. Το 1997, σε ηλικία 12 χρονών, μαζί με άλλους φίλους του δημιούργησαν την μπάντα "Δύτες του Χρόνου", με μουσική παρουσία στην ιδιαίτερη πατρίδα του. Πέρα από τη μουσική, ήταν για επτά χρόνια αθλητής της χειροσφαίρισης στον Αρχέλαο Κατερίνης. Το 2004, ξεκίνησε τις σπουδές του στη Κοζάνη στο ΤΕΙ Βιομηχανικού Σχεδιασμού, για να τις διακόψει προσωρινά προκειμένου να δηλώσει συμμετοχή στο μουσικό τηλεπαιχνίδι "Dream Show 2" ξεκινώντας την επαγγελματική του καριέρα.  

## Δισκογραφική πορεία
Το καλοκαίρι του 2008 κυκλοφόρησε το πρώτο του CD single με τίτλο "Δήμος Αναστασιάδης" και 3 μήνες αργότερα το ολοκληρωμένο του άλμπουμ "3 Λάθη", με 13 τραγούδια από την εταιρεία Warner Music Greece. Ο καλλιτέχνης με εκείνη τη δισκογραφική δουλειά βρισκόταν επί δεκαπέντε εβδομάδες στο επίσημο National Airplay Chart (κατάλογο τραγουδιών που παίζονται στους ελληνικούς ραδιοφωνικούς σταθμούς).
Το 2008 ο Δήμος Αναστασιάδης ανακηρύχθηκε ως ο καλύτερος πρωτοεμφανιζόμενος καλλιτέχνης της χρονιάς στα MAD Video Music Awards, που απονεμήθηκαν το 2009.
Ακολούθησε το άλμπουμ "Αντίθετη Τροχιά"' (2010) από την εταιρία Universal music Greece με 10 τραγούδια. Τον Μάιο του 2012 κυκλοφόρησε το τρίτο του άλμπουμ, με τίτλο "Άλλος Εγώ", στο οποίο περιέχονται 11 τραγούδια και πάλι από τη Universal music Greece. Στη συνέχεια το 2014 ήρθε το τέταρτο άλμπουμ του, από την Cobalt music, με τίτλο "Ίδια μάτια" όπου συμπεριλήφθηκαν 11 τραγούδια. 
Από την πρώτη του εμφάνιση στη μουσική βιομηχανία το 2008 έχει πραγματοποιήσει πολλές εμφανίσεις σε νυχτερινά μαγαζιά και έχει στο ενεργητικό του συνεργασίες με διάσημους καλλιτέχνες όπως οι Γιάννης Κότσιρας, Λάκης Παπαδόπουλος, Ελεωνόρα Ζουγανέλη, Στέλιος Ρόκκος και Κώστας Τουρνάς. Μάλιστα το σχήμα στο οποίο συμμετείχε με την Ελεωνόρα Ζουγανέλη σημείωσε σε 60 παραστάσεις "sold out" και έτσι οι συναυλίες συνεχίστηκαν στη Θεσσαλονίκη αλλά και στην υπόλοιπη Ελλάδα.

## Προσωπική ζωή
Από το 2014 είναι ζευγάρι με την ηθοποιό Τζένη Θεωνά και έχουν αποκτήσει έναν γιο, τον Αρίωνα (γενν. 6 Απριλίου 2019). Τον Μάιο του 2025 η Θεωνά ανακοίνωσε ότι είναι έγκυος στο δεύτερο παιδί τους.

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Έλληνες μουσικοί
Μονοπάτι C4

Τo **μονοπάτι C<sub>4</sub>** είναι ένα μεταβολικό μονοπάτι που υπάρχει στα φυτά (τα λεγόμενα «C4 φυτά») τα οποία φέρουν μια διαφοροποίηση στην δέσμευση και στην αναγωγή του άνθρακα από εκείνες που προβλέπει ο κύκλος του Κάλβιν που ισχύει για τα περισσότερα φυτά.. Από την δεκαετία του 1960 φάνηκε ότι σε αυτά τα φυτά (όπως το καλαμπόκι), τα πρώτα προϊόντα της φωτοσύνθεσης είναι οργανικά οξέα με 4 άτομα άνθρακα.

## Αναφορές


Κατηγορία:Φωτοσύνθεση
Κατηγορία:Μεταβολισμός
Ερνέστος Α΄ της Σαξονίας-Κοβούργου-Γόθας

Ο **Ερνέστος Α΄** (γερμ. *Ernst I*, 2 Ιανουαρίου 1784 - 29 Ιανουαρίου 1844) του Οίκου των Βέττιν ήταν δούκας της Σαξονίας-Κοβούργου-Γόθας και δούκας της Σαξονίας-Κοβούργου-Ζάαλφελντ (ως *Ερνέστος Γ΄*).

## Βιογραφία
Ο *Ερνέστος Κάρολος Αντώνιος Λουδοβίκος* ήταν ο πρωτότοκος γιος του Φραγκίσκου της Σαξονίας-Κοβούργου-Ζάαλφελντ και της Αυγούστας, κόρης του Ερρίκου ΚΔ΄ του Ρόυς-Έμπερσντορφ.

## Οικογένεια
Νυμφεύτηκε πρώτα το 1817 τη Λουίζα των Βέττιν, κόρη του Αυγούστου της Σαξονίας-Γόθας-Αλτεμβούργου, και είχε τέκνα:
* Ερνέστος Β΄ (1818 - 1893), Δούκας της Σαξονίας-Κοβούργου-Γόθας, νυμφέυτηκε την Αλεξανδρινή της Βάδης.
* Αλβέρτος (1819- 1861), Πρίγκιπας της Σαξονίας-Κοβούργου-Γόθας, νυμφεύτηκε την εξαδέλφη του, Βικτωρία του Ηνωμένου Βασιλείου. Απέκτησαν εννέα παιδιά.

Διαζεύχθηκαν το 1824 (επίσημα το 1826) και ο Ερνέστος έκανε δεύτερο γάμο με την ανιψιά του, Μαρία, κόρη του Αλεξάνδρου της Βυρτεμβέργης, στρατηγού· δεν απέκτησαν απογόνους.

Από μη νόμιμες σχέσεις του είχε φυσικά τέκνα. Από τη Σοφί Φερμεπέν ντε Μαρτώ:
* (νόθη) Μπέρτα Ερνεστίνε φον Σάουενσταϊν (1817 - 1896), παντρεύτηκε τον εκ πατρός εξάδελφό της, το νόθο Έντουαρντ Έντγκαρ Σμιτ-Λέβε φον Λέβενφελς.
Από τη Μαργκαρέτα Μπράουν:
* (νόθοι) Έρνστ Άλμπερτ και Ρόμπερτ Φέρντιναντ (1838 -;), δίδυμοι. Τους δόθηκε ο τίτλος των *κυρίων Φον Μπρούνεκ* το 1856.

## Πρόγονοι


## Πηγές
* August Beck: Ernst I.: Herzog Ernst Anton Karl Ludwig von Sachsen-Koburg-Gotha. In: Allgemeine Deutsche Biographie (ADB). Band 6, Duncker & Humblot, Leipzig 1877, p. 313–317.
* Carl-Christian Dressel: Die Entwicklung von Verfassung und Verwaltung in Sachsen-Coburg 1800–1826 im Vergleich. Duncker & Humblot Berlin 2007, ISBN 978-3-428-12003-1.
* Friedrich Knorr: Ernst I., Herzog von Sachsen-Coburg-Saalfeld. In: Neue Deutsche Biographie (NDB). Band 4, Duncker & Humblot, Berlin 1959, ISBN 3-428-00185-0, pp. 620.
* Heide Schulz: Freue Dich, Coburg. Die Ode H. C. A. Eichstädts zum Royal Wedding 1840, in: Coburger Geschichtsblätter 20, 2012, p. 25–54, ISSN 0947-0336.

## Παραπομπές


Κατηγορία:Οίκος της Σαξονίας-Κοβούργου-Γόθας
Τροπικός φασισμός

Στην αφρικανική πολιτική επιστήμη, ο **τροπικός φασισμός** είναι ένας τύπος μεταποικιακού κράτους που θεωρείται είτε φασιστικό είτε ότι έχει ισχυρές φασιστικές τάσεις. Ο Γκνασινγκμπέ Εγιαντεμά ο δικτάτορας του Τόγκο από το 1967 έως το 2005 θεωρείται χαρακτηριστικό παράδειγμα τροπικού φασισμού στην Αφρική. Το κίνημα Hutu Power, ένα υπερεθνικιστικό και υπερκρατιστικό κίνημα των Χούτου που οργάνωσε και διέπραξε τη γενοκτονία της Ρουάντα με στόχο την εξόντωση του λαού των Τούτσι της Ρουάντα, θεωρήθηκε ως εξέχον παράδειγμα τροπικού φασισμού στην Αφρική . Το καθεστώς των Χμερ Ρουζ στην Καμπότζη έχει ονομαστεί τροπικό φασιστικό καθεστώς, παρά την επίσημη δέσμευση του στον χώρο του κομμουνισμού, ιδίως από τους αντιπάλους του καθεστώτος .

## Δείτε Επίσης
* Φασισμός στην Αφρική
* Φασισμός στην Ασία

## Παραπομπές


Κατηγορία:Φασισμός
Κατηγορία:Φασισμός στην Αφρική
Ερνέστος Φρειδερίκος της Σαξονίας-Κοβούργου-Ζάαλφελντ

Ο **Ερνέστος Φρειδερίκος** (γερμ. *Ernst Friedrich*, Ζάαλφελντ, 8 Μαρτίου 1724 - Κόμπουργκ, 8 Σεπτεμβρίου 1800) από τον Οίκο των Βέττιν ήταν δούκας της Σαξονίας-Κοβούργου-Ζάαλφελντ.

## Βιογραφία
Ήταν ο πρωτότοκος γιος του Φραγκίσκου Ιωσία της Σαξονίας-Κοβούργου-Ζάαλφελντ και της Άννας Σοφίας, κόρης του Λουδοβίκου Φρειδερίκου Α΄ του Σβάρτσμπουργκ-Ρούντολστατ.

Το 1764 διαδέχθηκε τον πατέρα του στο Κόμπουργκ & Ζάαλφελντ και μετακίνησε την έδρα του στο Κόμπουργκ. Το δουκάτο ήταν υπερχρεωμένο και το 1773 ο Ιωσήφ Β΄ της Αγίας Ρωμαϊκής Αυτοκρατορίας τον ανάγκασε να συνεργαστεί με Επιτροπή Χρέους, η οποία διαχειρίστηκε υποχρεωτικά το χρέος για περισσότερο από 30 έτη.

Το 1800 απεβίωσε στο Κόμπουργκ σε ηλικία 76 ετών και τον διαδέχθηκε ο πρωτότοκος γιος του Φραγκίσκος.

## Οικογένεια
Νυμφεύτηκε το 1723 τη Σοφία Αντουανέττα των Γουέλφων, κόρη του Φερδινάνδου Αλβέρτου Β΄ του Μπράουνσβαϊγκ-Βολφενμπύτελ, και είχε τέκνα:
* Φραγκίσκος (1750 - 1806), Δούκας της Σαξονίας-Κοβούργου-Ζάαλφελντ.
* Κάρολος Γουλιέλμος Φερδινάνδος (1751 - 1757).
* Φρειδερίκη Ιουλιανή (14 - 24 Σεπτεμβρίου 1752).
* Καρολίνα Ουλρίκη Αμαλία (1753 - 1829), μοναχή στο Γκάντερσχαϊμ.
* Λουδοβίκος Κάρολος Φρειδερίκος (1755 - 1806). Ο νόθος γιος του είχε τον τίτλο του κυρίου του Κόμπουργκ.
* Φερδινάνδος Αύγουστος Ερρίκος (1756 - 1758).
* Φρειδερίκος (4 Μαρτίου - 26 Ιουνίου 1758).

## Πρόγονοι

## Παραπομπές


## Πηγές
* August Beck: Ernst Friedrich, Herzog zu Sachsen-Koburg-Saalfeld. In: Allgemeine Deutsche Biographie (ADB). Band 6, Duncker & Humblot, Leipzig 1877, S. 317.
* Das herzogliche Haus Sachsen-Coburg-Gotha: Seine Geschichte und gegenwärtige Stellung in Europa, C. Macklot, 1842, S. 236

## Εξωτερικοί σύνδεσμοι
* 

Κατηγορία:Οίκος των Βέττιν
Πόλη Αλτάι

Η πόλη του **Αλτάι **(μογγολικά: Алтай) είναι η πρωτεύουσα της επαρχίας (*αϊμάγκ*) Γκόβι-Αλτάι στη δυτική Μογγολία. Η πρωτεύουσα ονομάζεται επίσημα σουμ **Γιεσόνμπουλαγκ**. Δεν πρέπει να συγχέεται με το ξεχωριστό σουμ που ονομάζεται επίσης Αλτάι στα νότια του αϊμάγκ. Ο πληθυσμός της πόλης είναι 15.800 άτομα (εκτίμηση 2008).

## Μεταφορά
Το Αεροδρόμιο του Αλτάι (LTI / ZMAT) έχει ένα χωμάτινο διάδρομο και εξυπηρετεί τακτικές πτήσεις προς το Αρβαϊχέερ και την Ουλάν Μπατόρ.

## Κλίμα
Το Αλτάι έχει ένα συνηθισμένο Μογγολικό κρύο ημίξηρο κλίμα (τύπος *BSk* της κλιματικής ταξινόμησης Κέππεν) με υποαρκτικές επιρροές, αν και το κλίμα είναι τόσο ξηρό για να χαρακτηριστεί ξηρό παρά το ότι η ετήσια μέση θερμοκρασία είναι κατάλληλη για σποραδικό μόνιμο παγωμένο έδαφος. Το κλίμα έχει μακρείς, πολύ ξηρούς και πολύ ψυχρούς χειμώνες με σύντομα, ήπια καλοκαίρια, στα οποία πέφτει η περισσότερη ετήσια βροχόπτωση. 

## Παραπομπές


Κατηγορία:Πόλεις της Μογγολίας
Ισλαμικός εξτρεμισμός

Ο **ισλαμικός εξτρεμισμός** αποτελεί οποιαδήποτε μορφή ισλαμισμού που αντιτίθεται «στη δημοκρατία, το κράτος δικαίου, την ατομική ελευθερία και τον αμοιβαίο σεβασμό και την ανεκτικότητα σε διαφορετικές θρησκείες και πεποιθήσεις».  Ο όρος συνδέεται με πολλές σύγχρονες παραστρατιωτικές οργανώσεις όπως η Αλ Κάιντα, η Χεζμπολάχ και το Ισλαμικό Κράτος.

Από την άλλη πλευρά, πολλοί αντιτίθενται στη χρήση του όρου, φοβούμενοι ότι θα μπορούσε να απονομιμοποιήσει την ισλαμική πίστη εν γένει . Μερικοί έχουν επικρίνει τη πολιτική ρητορική που συνδέει τον μη βίαιο ισλαμισμό (πολιτικό ισλάμ) με την τρομοκρατία κάτω από τον χαρακτηρισμό του «εξτρεμισμού» .

## Παραπομπές


Κατηγορία:Θρησκευτικός εξτρεμισμός
Κατηγορία:Ισλάμ και πολιτική
Κατηγορία:Σχετιζόμενες με το Ισλάμ διαμάχες
Κατηγορία:Ισλαμικά έθιμα
Κατηγορία:Ισλαμισμός
Κατηγορία:Πολιτικές ιδεολογίες
Ελεύθερα Γράμματα (περιοδικό)

Τα ***Ελεύθερα Γράμματα*** ήταν εβδομαδιαίο φιλολογικό περιοδικό, σε 16σέλιδο σχήμα εφημερίδας. Διευθυντής του περιοδικού από το 1945 έως το 1948 ήταν ο Σμυρναίος λογοτέχνης Δημήτριος Φωτιάδης. Τα *Ελεύθερα Γράμματα* αποτέλεσαν πεδίο έκφρασης για πολλούς διανοούμενους της εποχής, όπως η Φούλα Χατζιδάκη και άλλοι 

Το καλοκαίρι του 1945 στα *Ελεύθερα Γράμματα* δημοσιεύθηκε το -ιστορικό για τη Δημοκρατία- κείμενο διαμαρτυρίας των διανοούμενων της εποχής κατά των δεξιών εξτρεμιστικών επιθέσεων σε βιβλιοπωλεία, θέατρα, εφημερίδες. Μεταξύ των διανοουμένων που υπέγραψαν, είναι και ο Φώτης Κόντογλου. Σύμφωνα με τη μαρτυρία του Ασημάκη Πανσέληνου -επίσης συνεργάτη των *Ελεύθερων Γραμμάτων*- ο Κόντογλου, που ήταν «στην πολιτική το ίδιο ατζαμής, δημοκράτης, και θεωρούσε τον εαυτό του κομμουνιστή», υποστήριζε πως «ο ρούσσικος κομμουνισμός είναι έκφραση της χριστιανικής ψυχής των Ρώσων». 

## Παραπομπές


## Πηγές
*Αργυρίου, Αλέξανδρος, *Ιστορία της ελληνικής λογοτεχνίας και η πρόσληψή της στα χρόνια του Μεσοπολέμου (1918-1940)*, Εκδόσεις Καστανιώτη, Αθήνα 2001, ISBN 960-03-3157-Χ. 

Κατηγορία:Ελληνικά περιοδικά
Κατηγορία:Ελληνικά λογοτεχνικά περιοδικά
Κατηγορία:Ελληνικά φιλολογικά περιοδικά
Κατηγορία:Περιοδικά με τόπο έκδοσης την Αθήνα
Γκεστάλτ

Η **γκεστάλτ** (γερμανικά: *Gestalt*), γερμανική λέξη που σημαίνει μορφή ή σχήμα, μπορεί να αναφέρεται σε:

* Ολισμός, η ιδέα ότι τα φυσικά συστήματα και οι ιδιότητές τους πρέπει να θεωρούνται ως σύνολα, όχι ως συλλογές τμημάτων

## Ψυχολογία
* ψυχολογία Gestalt, μια θεωρία του νου και του εγκεφάλου, που περιγράφει το *φαινόμενο Gestalt*
* θεραπεία Gestalt, μια μορφή ψυχοθεραπείας που βασίζεται στο βιωματικό ιδεώδες του «εδώ και τώρα» και στις σχέσεις με τους άλλους και τον κόσμο
Νίκος Μίχας

Ο **Νίκος Μίχας** (Αθήνα, 20 Νοεμβρίου 1979) είναι Έλληνας τραγουδιστής, τραγουδοποιός και ιατρός.

## Βιογραφία
Ο Νίκος Μίχας γεννήθηκε και μεγάλωσε στην Αθήνα και έκανε καριέρα στην Ελλάδα τραγουδώντας κυρίως ποπ ροκ μουσική. Άρχισε να ασχολείται με τη μουσική παίζοντας πιάνο και σε ηλικία 15 ετών δημιούργησε ένα ερασιτεχνικό μουσικό συγκρότημα μαζί με τον αδερφό του που έπαιζαν κυρίως διασκευές γνωστών τραγουδιών.

Ο Μίχας σπούδασε ιατρική στη Ρουμανία και εκεί δημιούργησε ένα ελληνικό φοιτητικό συγκρότημα με το όνομα Reneslip. Λίγο πριν τελειώσει την Ιατρική Σχολή επέστρεψε στην Ελλάδα και δημιουργεί ένα άλλο συγκρότημα με το όνομα ΝΙΜΑ το οποίο έπαιζε κυρίως τραγούδια τα οποία είχε γράψει ο ίδιος. Με το συγκρότημα ηχογράφησε το πρώτο του Demo LP. Το 2003, ο Μίχας ολοκλήρωσε τις σπουδές του και επέστρεψε στην Ελλάδα όπου ξεκίνησε περιοδεία με το συγκρότημα του.

Το 2004 έλαβε μέρος στο «*[[Fame Story 2]]*» όπου τραγούδησε το τραγούδι του *Το Πάρτυ*  το οποίο σημείωσε πολύ μεγάλη επιτυχία και έτσι εξασφάλισε επαγγελματικό συμβόλαιο με τη δισκογραφική εταιρεία Heaven Music.  

Ύστερα από μια πετυχημένη πορεία 15 ετών και πολλές αξιόλογες συνεργασίες στον χώρο της Μουσικής ο Νίκος Μίχας πλέον εξασκεί το επάγγελμα το οποίο σπούδασε και σήμερα είναι γιατρός στα Κύθηρα όπου ταυτόχρονα κάνει κάποιες περιορισμένες εμφανίσεις  ως τραγουδιστής αλλά και δισκογραφία.

### Καριέρα
Το 2005 κυκλοφόρησε ο πρώτος του δίσκος με τίτλο *Στη Χώρα του Ποτέ* ο οποίος περιέχει 12 τραγούδια, μεταξύ των οποίων τα: *Το Πάρτυ*, *Σημάδια Καιρού*, *Χρόνια Καθρέφτες*, τα περισσότερα από αυτά τα είχε γράψει ο ίδιος.

Ο δεύτερος του δίσκος κυκλοφόρησε το 2007 με το τίτλο *Τρέχει Τίποτα* και περιέχει 12 τραγούδια από τα οποία ξεχώρισε το ομώνυμο τραγούδι καθώς και *Τα Παιδιά των Μπαλκονιών*, σε μουσική του ιδίου και στίχους του Λάκη Λαζόπουλου.

Το 2008 κέρδισε δύο βραβεία με το κομμάτι *Το Μπουρδέλο* στα Μουσικά Βραβεία Mad Video Music Awards.

Το 2010-2012 επανήλθε κυκλοφορώντας μέσω της Sony BMG τρία τραγούδια, τα *Πόσο σου Μοιάζω*, *Όταν Σε Έχω* και *Χόρεψε*.

Το 2016 κυκλοφόρησε η τρίτη του ολοκληρωμένη ανεξάρτητη δουλειά με τίτλο *Στιγμές*. Από το άλμπουμ ξεχώρισαν τα κομμάτια *Στιγμές*, *Εκείνη* και *Σπας*.

## Δισκογραφία
* *Στη Χώρα του Ποτέ* (2005)
* *Τρέχει Τίποτα* (2008)
* *Στιγμές* (2014)

## Παραπομπές


Κατηγορία:Έλληνες τραγουδιστές
Φριτς Περλς

Ο **Φρίντριχ Σάλομον Περλς** (*Friedrich Salomon Perls*, 8 Ιουλίου 1893 - 14 Μαρτίου 1970), γνωστός ως **Φριτς Περλς** (Fritz Perls), ήταν ένας γνωστός Γερμανός ψυχίατρος και ψυχοθεραπευτής. Ο Περλς εφάρμοσε τον όρο «Gestalttherapie» (μορφολογική θεραπεία) για να προσδιορίσει τη μορφή ψυχοθεραπείας που ανέπτυξε με τη σύζυγό του, τη Λάουρα Περλς, τη δεκαετία του 1940 και τη δεκαετία του 1950. Ο Περλς συνδέθηκε με το Esalen Institute το 1964 και έζησε εκεί μέχρι το 1969. Η προσέγγισή του στην ψυχοθεραπεία σχετίζεται με την ψυχολογία Gestalt, αλλά δεν είναι ίδια με την ψυχολογία του Gestalt και είναι διαφορετική από τη θεωρητική ψυχοθεραπεία Gestalt

## Παραπομπές


## Βιβλιογραφία
Perls, F. (1975). Gestalt Therapy and Human Potentialities. In John O. Stevens (Ed.), gestalt is (pp.1-8). Bantam Books

Θεραπεία Gestalt και Ανθρώπινες Δυνατότητες - Fritz Perls

Κατηγορία:Γερμανοί ψυχίατροι
Κατηγορία:Γερμανοεβραίοι